
  ROMÂNIA

  JUDEŢUL TIMIŞ

  MUNICIPIUL TIMIŞOARA

  SERVICIUL PUBLIC ASISTENȚĂ MEDICALĂ ȘCOLARĂ
  NR. SC2022-9893/26.04.2022
RAPORT DE SPECIALITATE
     privind aprobarea încheierii Protocolului privind administrarea imobilului situat în Timișoara, Al. Studenților, nr. 3A, jud. Timiș
Având în vedere Referatul de aprobare a proiectului de hotărâre nr. SC2022-9893/26.04.2022 al Primarului Municipiului Timişoara - Dominic Fritz, prin care se propune adoptarea unei Hotărâri a Consiliului Local al Municipiului Timişoara privind aprobarea încheierii unui Protocol privind administrarea imobilului situat în Timișoara, Al. Studenților, nr. 3A, jud. Timiș.
În conformitate cu prevederile Ordinului comun al Ministerului Sănătății și Ministerului Educației nr. 438/4629/2021 privind asigurarea asistenței medicale a preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos și ale OUG nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, care prevăd că instituțiile de învățământ superior colaborează cu autoritățile administrației publice locale pentru înființarea și autorizarea cabinetelor medicale școlare/studențești.

Ținând cont de prevederile Ordinului Ministerului Sănătății nr. 1.030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfășoară activități cu risc pentru starea de sănătate a populației, care prevăd că autorizația sanitară de funcționare a cabinetelor medicale se emite la solicitarea titularului activității, în cazul nostru a autorității administrației publice locale.
Propunem aprobarea încheierii Protocolului privind administrarea imobilului situat în Timișoara, Al. Studenților, nr. 3A, jud. Timiș, cu privire la administrarea în comun a spaţiilor aferente imobilului situat în Timişoara, Al. Studenților, nr. 3A, jud. Timiş, spații destinate funcţionării cabinetelor care asigură asistenţa medicală pentru studenţii celor trei universităţi: Universitatea Politehnica Timișoara (UPT), Universitatea de Vest din Timișoara (UVT) și Universitatea de Medicină și Farmacie Victor Babeș Timișoara (UMFVBT).

Precizăm că, potrivit protocolului, Municipiului Timișoara îi revine obligația asigurării serviciilor medicale studenților prin intermediul personalului medical contractual din cadrul Serviciului Public Asistență Medicală Școlară care își desfășoara activitatea în cadrul cabinetelor medicale studențești din incinta imobilului, precum și aprovizionarea cu medicamente și materiale sanitare a cabinetelor conform baremului de dotare prevăzut în Ordinul comun nr. 438/4629/2021.

Având în vedere prevederile legale expuse în prezentul raport, precum și necesitatea asigurării serviciilor medicale către studenți, apreciem că proiectul de hotărâre privind aprobarea încheierii Protocolului privind administrarea imobilului situat în Timișoara, Al. Studenților, nr. 3A, jud. Timiș îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.

